ଡେନିଲିଉକିନ ଡିଫ୍ଟିଟକ୍ସ,  (ଇଂରାଜୀ ଭାଷାରେ ), ଓଣ୍ଟାକ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା କ୍ୟୁଟାନିଅସ ଟି-ଜୀବକୋଷ ଲିମ୍ଫୋମା   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । କେତେକ ନିର୍ଦ୍ଦିଷ୍ଟ ମାମଲାରେ ଏହା ବ୍ୟବହୃତ ହୁଏ ଯାହା ନିମନ୍ତେ ଅନ୍ୟ ଚିକିତ୍ସା ବିଫଳ ହୋଇଥାଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କାଣ, ଜ୍ୱର, ବାନ୍ତି, ତରଳ ଝାଡ଼ା, ଗଣ୍ଠି ଯନ୍ତ୍ରଣା, ମୁଣ୍ଡବିନ୍ଧା ଏବଂ ରାସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟାପିଲାରୀ ଲିକ୍ ସିଣ୍ଡ୍ରୋମ, ନିମ୍ନ ରକ୍ତଚାପ, ଯକୃତ ସମସ୍ୟା, ସଂକ୍ରମଣ, ରକ୍ତ ଜମାଟ ବାନ୍ଧିବା, ଅଗ୍ନାଶୟ ରୋଗ ଏବଂ ଫୁସଫୁସ ଇଡିମା ଅନ୍ତର୍ଭୁକ୍ତ ହୋଇପାରେ । ଏହା ଏକ ଫ୍ୟୁଜନ୍ ପ୍ରୋଟିନ୍ ଯାହା ମାନବ ଇଣ୍ଟରଲିଉକିନ୍-୨  (ଆଇଏଲ୍-୨) ସ‌ହିତ ଡିଫଥେରିଆ ଟକ୍ସିନ୍ ଖଣ୍ଡର ମିଶ୍ରଣ ହୋଇଥାଏ  । ୧୯୯୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଡେନିଲିଉକିନ ଡିଫ୍ଟିଟକ୍ସ ଅନୁମୋଦିତ ହୋଇଥିଲା । ପ୍ରସ୍ତୁତ ହେବା ପରେ ଏହି ଔଷଧ ଦେବା ଆରମ୍ଭ ହେଲାବେଳେ ଚିକିତ୍ସିତ ବ୍ୟକ୍ତିଙ୍କ ପାଇଁ ପ୍ରାୟ ୨୫,୦୦୦ ରୁ ୫୦,୦୦୦ ଡଲାର ଖର୍ଚ୍ଚ ହେଉଥିଲା । ଏହା ଅବଶ୍ୟ ଉତ୍ପାଦନରେ ଅସୁବିଧା ହେତୁ ୨୦୧୪ ମସିହାରେ ବନ୍ଦ ହୋଇଗଲା ।